Андрей Петров (1945)

Андрей Петров, Андрей Борис улы Петров (, 1945 елның 27 декабре, CСРБ, РСФСР, Мәскәү) — ССРБ һәм РФ балет артисты һәм хореограф, «Кремль балеты» театрының нигезләүчесе һәм сәнгать җитәкчесе, РСФСР халык артисты (1985). БР Салават Юлаев исемендәге премиясе лауреаты (2018).

 Тәрҗемәи хәле 
1945 елның 27 декабрендә Мәскәүдә «Ромэн» чегән театры актрисасы Ольга Иван кызы Петрова һәм Зур театр балет биючесе Борис Холфин гаиләсендә туган. 1965 елда Мәскәү дәүләт хореография укуханәсен (Г. М. Евдокимов сыйныфы) тәмамлый, 1986 елга кадәр Зур театр сәхнәсендә бии.

1976 елда ГИТИСның балетмейстер факультетын (Р. В. Захаров һәм Е. Я. Чанг курсы) тәмамлый.

1977-1979 елларда Ю. Н. Григоровичта стажировка үтә. Мәскәүнең драма театрларында спектакльләрдә биюләр куя: «Иптәш, ышан!» (1973, Таганкадагы театр), «Чегәннәр бара» (1974, «Ромэн» театры), «Ленушка» (1975, Кече Бронныйдагы театр), «Карлар төште» (1975, Совет Армиясе театры), «Кыз, әти һәм гитарачы» (1989, Таганкадагы театр).

1986—1987 елларда — Мәскәү хореография укуханәсенең балетмейстеры.

1987—1989 елларда — Зур театр труппасы мөдире, берничә балет һәм операларда биюләр куя.

1989—1990 елларда — Кремль съездлар сарае (КСС, ) балетмейстеры.

1990 елдан — үзе нигезләгән КСС балет театры (1992 елдан Кремль балеты театры) сәнгать җитәкчесе. Хореографик хезмәтләре: «Руслан һәм Людмила» М. И. Глинка, «Щелкунчик» һәм «Аккош күле» П. И. Чайковский, «Наполеон Бонапарт» Т. Н. Хренников һ. б.

1993—2001 елларда шулай ук — Дәүләт Кремль сарае генераль директоры, концерт программалары режиссёр-куючысы.

1997 елдан — Халыкара мәгълүматлаштыру академиясе хакыйкый әгъзасы.

2000 елдан — Халыкара иҗат академиясе хакыйкый әгъзасы.

2004 елдан — Мәскәү дәүләт хореография академиясе профессоры.

2005 елдан — X Мәскәү халыкара балет артистлары һәм хореографлары конкурсы оештыру комитеты рәисе.

2006 елдан — РФ театр әһелләре берлеге сәркатибе.

2008 елда — Г. С. Уланова исемендәге Бөтенроссия балет артистлары конкурсы жюри рәисе (Красноярск).

 Бүләкләре, мактаулы исемнәре 
 1985 — РСФСР халык артисты 
 1998 — IV дәрәҗә Ватан алдындагы хезмәтләр өчен ордены
 2005 — Почет ордены (РФ)
 2011 — Дуслык ордены (РФ)
 2018 — БР Салават Юлаев исемендәге премиясе — Башкорт опера һәм балет театрында куйган «Аркайым» балеты (2005) өчен Башкортстанда Салават Юлаев исемендәге дәүләт бүләген алучылар билгеле. Азатлык радиосы, 10.10.2018.

 Сылтамалар 
   Андрей Петров на сайте Кремлёвского дворца

 Искәрмәләр 

Төркем:ГИТИС тәмамлаучылар
Төркем:Россиянең халык артистлары
Төркем:Салават Юлаев премиясе лауреатлары
Төркем:Балет артистлары
Төркем:Балетмейстерлар